**1. napirend**

**E l ő t e r j e s z t é s**

**Köveskál Község Önkormányzata Képviselő-testületének 2022. április 14-én tartandó rendkívüli ülésére**

**Tárgy: Köveskál, Fő u. 10. szám alatti ingatlanon interaktív kiállítótér kialakítására árajánlat elfogadása**

**Előterjesztő:** Györffy Szabolcs Zoltán polgármester

**Előkészítette:** Cséri Mónika műszaki ügyintéző

 Jogszabállyal nem ellentétes

 Előterjesztő dr. Szabó Tímea címzetes főjegyző

Tisztelt Képviselő-testület!

Köveskál Község Önkormányzata pályázati forrást nyert a tulajdonában lévő Köveskál, Fő u. 10. szám alatti ingatlanban interaktív kiállítótér létrehozására.

Az épület interaktív kiállító térként hasznosítani tervezett részét át kell alakítani a kiállítótér funkció kialakítása érdekében.

Az erre vonatkozó építési munkálatokra árajánlatokat kért be az Önkormányzat, melyre a következők érkeztek.

Folyondár 2008 Kft. (8227 Felsőörs, Fenyves u. 4.)

12.356.425 FT+ÁFA, bruttó 15.692.659 Ft

Pelso-Via-Bau Kft. (8200 Balatonalmádi, Árok u. 3./B.)

12.596.500 Ft+ÁFA bruttó 15.997.555 Ft

Inotaszer-duó Kft. (8100 Várpalota, Kastélydomb u. 8.)

12.857.700 Ft+ÁFA, bruttó 16.329.279 Ft

A fentiek alapján a legalacsonyabb árat tartalmazó ajánlat a Folyondár 2008 Kft. bruttó 15.692.659 Ft összegű árajánlata.

Fentiek alapján kérem, hozzák meg döntésüket:

***Határozati javaslat:***

**KÖVESKÁL KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2022. (….) HATÁROZATA**

***Köveskál, Fő u. 10. szám alatti ingatlanon interaktív kiállítótér kialakítására árajánlat elfogadásáról***

Köveskál Község Önkormányzata Képviselő-testülete elfogadja Köveskál, Fő u. 10. szám alatti ingatlanon interaktív kiállítótér kialakítása –az épület érintett része átalakítása - vonatkozásában a Folyondár 2008 Kft. (8227 Felsőörs, Fenyves u. 4.) bruttó 15.692.659 Ft összegű árajánlatát.

Felhatalmazza a Polgármestert, hogy a döntésről értesítse az ajánlatot benyújtókat, valamint a vállalkozási szerződés aláírására.

**Felelős: Györffy Szabolcs Zoltán polgármester**

**Határidő: haladéktalanul**